# Επίσημη Εφημερίδα C 39A/1η Φ

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 39A |
| | |
| Έκδοση στην ελληνική γλώσσα | Ανακοινώσεις και Πληροφορίες | 66ό έτος1 Φεβρουαρίου 2023 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 39A

Έκδοση στην ελληνική γλώσσα

Ανακοινώσεις και Πληροφορίες

66ό έτος1 Φεβρουαρίου 2023

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Αρχή για την Ασφάλεια των Τροφίμων |
| 2023/C 39 A/01 | Πρόσκληση εκδήλωσης ενδιαφέροντος για τη συμμετοχή στις επιστημονικές ομάδες και στην επιστημονική επιτροπή της Ευρωπαϊκής Αρχής για την Ασφάλεια των Τροφίμων 2023 — Πάρμα, Ιταλία (EFSA/E/2023/01) | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Αρχή για την Ασφάλεια των Τροφίμων

2023/C 39 A/01

Πρόσκληση εκδήλωσης ενδιαφέροντος για τη συμμετοχή στις επιστημονικές ομάδες και στην επιστημονική επιτροπή της Ευρωπαϊκής Αρχής για την Ασφάλεια των Τροφίμων 2023 — Πάρμα, Ιταλία (EFSA/E/2023/01)

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Αρχή για την Ασφάλεια των Τροφίμων

| 1.2.2023 | EL | Επίσημη Εφημερίδα της Ευρωπαϊκής Ένωσης | CA 39/1 |
| --- | --- | --- | --- |

1.2.2023

EL

Επίσημη Εφημερίδα της Ευρωπαϊκής Ένωσης

CA 39/1

---

Πρόσκληση εκδήλωσης ενδιαφέροντος για τη συμμετοχή στις επιστημονικές ομάδες και στην επιστημονική επιτροπή της Ευρωπαϊκής Αρχής για την Ασφάλεια των Τροφίμων 2023 — Πάρμα, Ιταλία (EFSA/E/2023/01)

(2023/C 39 A/01)

Προθεσμία υποβολής αιτήσεων: 3 Απριλίου 2023 στις 23:59 (τοπική ώρα).

Το κείμενο της παρούσας πρόσκλησης διατίθεται σε όλες τις επίσημες γλώσσες της ΕΕ στην Επίσημη Εφημερίδα της Ευρωπαϊκής Ένωσης.

Είστε επιστήμονας με κίνητρο και θέληση να κάνετε τη διαφορά και να συμβάλετε στην προστασία της δημόσιας υγείας στην Ευρώπη; Θέλετε να διοχετεύσετε το πάθος σας για την επιστήμη με την εργασία σας στον σημαντικότερο φορέα αξιολόγησης κινδύνων για την ασφάλεια των τροφίμων στην Ευρώπη;

Η Ευρωπαϊκή Αρχή για την Ασφάλεια των Τροφίμων (EFSA) παρέχει ανεξάρτητες και διαφανείς επιστημονικές συμβουλές σε φορείς χάραξης πολιτικής για την εγγύηση της ασφάλειας σε όλα τα στάδια της τροφικής αλυσίδας — από το αγρόκτημα στο πιάτο. Οι επιστημονικές συμβουλές της EFSA επιτυγχάνονται με το έργο των εμπειρογνωμόνων μας και σε συνεργασία με εθνικούς και διεθνείς εταίρους, καθώς και μέσω ανοικτού διαλόγου με την κοινωνία. Συμβάλλουν στην προστασία της υγείας των ανθρώπων, των ζώων και των φυτών, καθώς και του περιβάλλοντος.

Ως μέλος μίας επιστημονικής ομάδας της EFSA ή της επιστημονικής επιτροπής, θα συνεργάζεστε με ορισμένους από τους καλύτερους εμπειρογνώμονες στην Ευρώπη, εξελίσσοντας την επιστημονική σας σταδιοδρομία και αναπτύσσοντας το επιστημονικό σας δίκτυο. Οι επιστημονικές συμβουλές σας μπορούν να κάνουν τη διαφορά για την υγεία των καταναλωτών της Ευρώπης, καθώς και για το μέλλον της Ευρώπης.

Η παρούσα πρόσκληση απευθύνεται σε επιστήμονες που επιθυμούν να θέσουν υποψηφιότητα για μέλη είτε της επιστημονικής επιτροπής (SC) είτε μίας από τις δέκα (10) επιστημονικές ομάδες της EFSA, όπως: ομάδα με θέμα την υγεία και την ορθή μεταχείριση των ζώων (AHAW), ομάδα με θέμα τις βιολογικές πηγές κινδύνου (BIOHAZ), ομάδα με θέμα τις μολυσματικές προσμείξεις στην τροφική αλυσίδα (CONTAM), ομάδα με θέμα τις πρόσθετες ύλες και προϊόντα ή ουσίες που χρησιμοποιούνται στις ζωοτροφές (FEEDAP), ομάδα με θέμα τους γενετικά τροποποιημένους οργανισμούς (GMO), ομάδα με θέμα τη διατροφή, τα νέα τρόφιμα και τα αλλεργιογόνα των τροφίμων (NDA), ομάδα με θέμα την υγεία των φυτών (PLH), ομάδα με θέμα την υγεία των φυτών, τα προϊόντα φυτοπροστασίας και τα κατάλοιπά τους (PPR), ομάδα με θέμα τα πρόσθετα τροφίμων και τις αρωματικές ύλες (FAF), ομάδα με θέμα τα υλικά σε επαφή με τρόφιμα, καθώς και τα ένζυμα και τα τεχνολογικά βοηθήματα (CEP).

ΕΥΡΩΠΑΪΚΗ ΑΡΧΗ ΓΙΑ ΤΗΝ ΑΣΦΑΛΕΙΑ ΤΩΝ ΤΡΟΦΙΜΩΝ

Η EFSA είναι οργανισμός της Ευρωπαϊκής Ένωσης (ΕΕ) και αποτελεί αναπόσπαστο μέρος του συστήματος ασφάλειας των τροφίμων της ΕΕ.

Επίκεντρο του έργου της EFSA αποτελεί η ασφάλεια της τροφικής αλυσίδας από το αγρόκτημα στο πιάτο. Η EFSA συμβάλλει στην προστασία της ανθρώπινης υγείας, λαμβάνοντας υπόψη την υγεία και την καλή μεταχείριση των ζώων, την υγεία των φυτών και το περιβάλλον.

Η EFSA δρα με γνώμονα τις ακόλουθες αξίες σε όλες τις δραστηριότητές της:

| — | Αριστεία |
| --- | --- |

—

Αριστεία

| — | Ανεξαρτησία |
| --- | --- |

—

Ανεξαρτησία

| — | Ανοιχτός χαρακτήρας |
| --- | --- |

—

Ανοιχτός χαρακτήρας

| — | Λογοδοσία |
| --- | --- |

—

Λογοδοσία

| — | Συνεργασία. |
| --- | --- |

—

Συνεργασία.

Το 2021 τέθηκε σε ισχύ τροποποίηση του ιδρυτικού κανονισμού της EFSA (1), του λεγόμενου κανονισμού για τη διαφάνεια, ο οποίος αύξησε τις ευθύνες της EFSA έναντι των πολιτών της ΕΕ. Οι εξελίξεις πολιτικών σε επίπεδο ΕΕ, όπως οι δράσεις στο πλαίσιο της Ευρωπαϊκής Πράσινης Συμφωνίας και ιδίως η στρατηγική «Από το αγρόκτημα στο πιάτο», η στρατηγική για τη βιωσιμότητα των χημικών προϊόντων και η στρατηγική για τη βιοποικιλότητα, θα διαμορφώνουν το επίκεντρο των δραστηριοτήτων της EFSA κατά τα επόμενα έτη. Ο σημαντικός ρόλος της EFSA όσον αφορά την πληροφόρηση σχετικά με τους κινδύνους έχει γίνει πιο ισχυρός, γεγονός που θα επιφέρει προσαρμογές στον τρόπο με τον οποίο η EFSA γνωστοποιεί τους κινδύνους κατά τα επόμενα έτη. Επίσης, η παγκόσμια πανδημία SARS-CoV-2 επέβαλε στην EFSA να προσαρμοστεί σε νέους τρόπους εργασίας.

Στο πλαίσιο αυτό, τον Ιούνιο του 2021 η EFSA εκπόνησε τη στρατηγική της για το 2027 (2). Ορίζει τον τρόπο με τον οποίο η EFSA προτίθεται να ανταποκριθεί στο μεταβαλλόμενο περιβάλλον (όπως η ψηφιακή μετάβαση, η ικανότητα κάλυψης των αναδυόμενων αναγκών και η συντονισμένη στήριξη του θεματολογίου της ΕΕ για τη βιωσιμότητα), περιγράφοντας την προστιθέμενη αξία που προτείνει για τους πελάτες της, τους εταίρους, τα ενδιαφερόμενα μέρη και το ευρύ κοινό.

Οι στρατηγικοί στόχοι της EFSA, όπως ορίζονται στη στρατηγική της EFSA για το 2027, είναι οι εξής:

| 1. | παροχή αξιόπιστων επιστημονικών συμβουλών και κοινοποίηση των κινδύνων, από το αγρόκτημα στο πιάτο, |
| --- | --- |

1.

παροχή αξιόπιστων επιστημονικών συμβουλών και κοινοποίηση των κινδύνων, από το αγρόκτημα στο πιάτο,

| 2. | διασφάλιση της ετοιμότητας για μελλοντικές ανάγκες ανάλυσης κινδύνου, |
| --- | --- |

2.

διασφάλιση της ετοιμότητας για μελλοντικές ανάγκες ανάλυσης κινδύνου,

| 3. | ενδυνάμωση των πολιτών και διασφάλιση οργανωτικής ευελιξίας. |
| --- | --- |

3.

ενδυνάμωση των πολιτών και διασφάλιση οργανωτικής ευελιξίας.

Για περισσότερες πληροφορίες σχετικά με την EFSA, επισκεφτείτε τον διαδικτυακό τόπο https://www.efsa.europa.eu/el

OI ΕΠΙΣΤΗΜΟΝΙΚΕΣ ΟΜΑΔΕΣ ΚΑΙ H ΕΠΙΣΤΗΜΟΝΙΚΗ ΕΠΙΤΡΟΠΗ ΤΗΣ EFSA

Η επιστημονική επιτροπή και οι επιστημονικές ομάδες είναι υπεύθυνες για την κατάρτιση των επιστημονικών γνωμοδοτήσεων και συμβουλών της EFSA, οι οποίες στηρίζουν τα άτομα που ασχολούνται με τη διαχείριση κινδύνου στη λήψη αποφάσεων, και παρέχουν στέρεη βάση για τις ευρωπαϊκές πολιτικές. Τα εν λόγω επιστημονικά αποτελέσματα δημοσιεύονται στο Δελτίο EFSA, μηνιαία έκδοση η οποία αναφέρεται σε βιβλιογραφικές βάσεις δεδομένων (π.χ. CAB Abstracts, Food Science and Technology Abstracts, ISI Web of Knowledge) σχετικές με το έργο της EFSA.

Τα μέλη της επιστημονικής επιτροπής και των επιστημονικών ομάδων της EFSA διορίζονται για θητεία πέντε (5) ετών.

Για τη λεπτομερή περιγραφή των αρμοδιοτήτων της επιστημονικής επιτροπής και των επιστημονικών ομάδων, ανατρέξτε στο ΠΑΡΑΡΤΗΜΑ I (3) που δημοσιεύεται στον δικτυακό τόπο της EFSA.

ΜΕΛΗ ΤΩΝ ΕΠΙΣΤΗΜΟΝΙΚΩΝ ΟΜΑΔΩΝ ΚΑΙ ΤΗΣ ΕΠΙΣΤΗΜΟΝΙΚΗΣ ΕΠΙΤΡΟΠΗΣ ΤΗΣ EFSA

Η EFSA συγκεντρώνει στους κόλπους της τους καλύτερους εμπειρογνώμονες εκτίμησης κινδύνων στον τομέα της ασφάλειας τροφίμων και ζωοτροφών, της υγείας και καλής μεταχείρισης των ζώων, της υγείας των φυτών και του περιβάλλοντος, οι οποίοι λειτουργούν ανεξάρτητα, με σκοπό την παροχή επιστημονικών συμβουλών υψηλού επιπέδου στα ευρωπαϊκά θεσμικά όργανα και στα κράτη μέλη.

Τα μέλη της επιστημονικής επιτροπής και των επιστημονικών ομάδων επιλέγονται και διορίζονται σύμφωνα με τον ιδρυτικό κανονισμό και τους κανόνες (4) της EFSA. Οι κανόνες αυτοί περιγράφουν λεπτομερώς την οργάνωση, το χρονοδιάγραμμα και τα κριτήρια των διαδικασιών επιλογής και διορισμού, και μπορούν να τούς συμβουλεύονται οι υποψήφιοι για περισσότερες πληροφορίες.

Κάθε επιστημονική ομάδα περιλαμβάνει από 11 έως 21 επιστημονικούς εμπειρογνώμονες, ανάλογα με τον προβλεπόμενο φόρτο εργασίας και την εμπειρογνωμοσύνη που απαιτείται για τη σχετική θητεία. Η επιστημονική επιτροπή απαρτίζεται από τους προέδρους των δέκα (10) επιστημονικών ομάδων και άλλων έξι (6) επιστημονικών εμπειρογνωμόνων που δεν ανήκουν σε καμία από τις επιστημονικές ομάδες. Όλοι αυτοί οι εμπειρογνώμονες συνεργάζονται με την EFSA ανεξάρτητα από οποιαδήποτε εξωτερική επιρροή και δεν εκπροσωπούν τη γνώμη κράτους μέλους, των εργοδοτών τους ή οποιουδήποτε άλλου οργανισμού.

Ομάδες εργασίας

Κάθε επιστημονική ομάδα υποστηρίζεται από διάφορες ομάδες εργασίας που συγκροτούνται για την εκτέλεση των αναγκαίων προπαρασκευαστικών εργασιών για συγκεκριμένες εντολές ή τομείς προϊόντων που αποτελούν αντικείμενο ρύθμισης. Οι ομάδες εργασίας προεδρεύονται συνήθως από εμπειρογνώμονες της ομάδας και συνήθως περιλαμβάνουν ειδικούς επί συγκεκριμένων θεμάτων, καθώς και εμπειρογνώμονες ακροάσεων, προκειμένου να διασφαλιστεί ότι διατίθεται η κατάλληλη επιστημονική εμπειρογνωμοσύνη για την εκτέλεση αυτών των προπαρασκευαστικών εργασιών, οι οποίες στη συνέχεια εξετάζονται από την επιστημονική ομάδα.

Αρμοδιότητες

Η επιστημονική επιτροπή και κάθε επιστημονική ομάδα έχουν ειδικές εντολές (βλέπε ΠΑΡΑΡΤΗΜΑ I) που ορίζουν τη φύση του έργου τους. Γενικά, στα μέλη της επιστημονικής επιτροπής και των επιστημονικών ομάδων ανατίθενται οι παρακάτω κύριες αρμοδιότητες:

| — | Έγκαιρη προετοιμασία, συζήτηση και έγκριση επιστημονικών γνωμοδοτήσεων, εγγράφων καθοδήγησης και δηλώσεων της/των επιστημονικής/-ών ομάδας/-ων ή/και της επιστημονικής επιτροπής, καθώς και των σχετικών δραστηριοτήτων των ομάδων εργασίας. |
| --- | --- |

—

Έγκαιρη προετοιμασία, συζήτηση και έγκριση επιστημονικών γνωμοδοτήσεων, εγγράφων καθοδήγησης και δηλώσεων της/των επιστημονικής/-ών ομάδας/-ων ή/και της επιστημονικής επιτροπής, καθώς και των σχετικών δραστηριοτήτων των ομάδων εργασίας.

| — | Διασφάλιση της συνέπειας των προσεγγίσεων επιστημονικής αξιολόγησης της EFSA, σε στενή συνεργασία με τις άλλες επιστημονικές ομάδες και με την επιστημονική επιτροπή. |
| --- | --- |

—

Διασφάλιση της συνέπειας των προσεγγίσεων επιστημονικής αξιολόγησης της EFSA, σε στενή συνεργασία με τις άλλες επιστημονικές ομάδες και με την επιστημονική επιτροπή.

| — | Διασφάλιση της συμμόρφωσης προς τα ειδικά ανά τομέα και οριζόντια έγγραφα καθοδήγησης της EFSA, καθώς και προς τη συναφή νομοθεσία της ΕΕ. |
| --- | --- |

—

Διασφάλιση της συμμόρφωσης προς τα ειδικά ανά τομέα και οριζόντια έγγραφα καθοδήγησης της EFSA, καθώς και προς τη συναφή νομοθεσία της ΕΕ.

| — | Συμβολή στην εναρμόνιση των επιστημονικών αξιολογήσεων στο πλαίσιο των σχετικών οργανισμών της ΕΕ και των κρατών μελών. |
| --- | --- |

—

Συμβολή στην εναρμόνιση των επιστημονικών αξιολογήσεων στο πλαίσιο των σχετικών οργανισμών της ΕΕ και των κρατών μελών.

Η έκταση της απαιτούμενης συνεισφοράς των μελών της ομάδας ποικίλλει ανάλογα με την πολυπλοκότητα των επιστημονικών αποτελεσμάτων που πρόκειται να παραχθούν. Όταν έχουν πραγματοποιηθεί εκτεταμένες προπαρασκευαστικές εργασίες είτε από τις ομάδες εργασίας είτε από το προσωπικό της EFSA ή με εξωτερική ανάθεση, ο ρόλος των ομάδων είναι να επανεξετάζουν τα σχέδια αποτελεσμάτων και να τα εγκρίνουν.

Τα μέλη των επιστημονικών ομάδων/της επιστημονικής επιτροπής αναμένεται να συνεργάζονται μεταξύ τους, να επιδεικνύουν υψηλό βαθμό δεοντολογίας και ακεραιότητας, καθώς και να καλλιεργούν την καινοτομία στο πλαίσιο της εκπόνησης εκτιμήσεων κινδύνου από την EFSA.

Τα μέλη της επιστημονικής επιτροπής και των επιστημονικών ομάδων μπορούν να εκλέγονται πρόεδροι, αντιπρόεδροι της επιστημονικής επιτροπής/επιστημονικών ομάδων ή των ομάδων εργασίας τους ή να ορίζονται εισηγητές των ομάδων εργασίας.

Συνθήκες εργασίας και αποζημιώσεις

Τα μέλη των επιστημονικών ομάδων και της επιστημονικής επιτροπής θα κληθούν να παραστούν σε περίπου έξι (6) έως δέκα (10) συνεδριάσεις ολομέλειας ετησίως, για συνολικά δέκα (10) έως είκοσι (20) ημέρες συνεδριάσεων ετησίως.

Περίπου το ένα τρίτο των συνεδριάσεων εντός ενός έτους γίνονται με φυσική παρουσία (5), κυρίως στις εγκαταστάσεις της EFSA, στην Πάρμα, στην Ιταλία. Περίπου τα δύο τρίτα των συνεδριάσεων γίνονται διαδικτυακά.

Οι συνεδριάσεις πραγματοποιούνται στα αγγλικά και τα έγγραφα εργασίας είναι στην αγγλική γλώσσα, τη γλώσσα εργασίας της EFSA.

Στο πλαίσιο της δέσμευσης της EFSA για ανοιχτό χαρακτήρα και διαφάνεια, ορισμένες συνεδριάσεις ολομέλειας των επιστημονικών ομάδων/της επιστημονικής επιτροπής είναι ανοικτές σε παρατηρητές και/ή μεταδίδονται μέσω διαδικτύου.

Τα μέλη αναμένεται να παρίστανται και να συμμετέχουν ενεργά και έγκαιρα στις συνεδριάσεις των επιστημονικών ομάδων/της επιστημονικής επιτροπής στις οποίες εξετάζονται, συζητούνται και εγκρίνονται γνωμοδοτήσεις, επιστημονικές εκθέσεις ή έγγραφα καθοδήγησης.

Η παρακολούθηση και η ενεργός συμμετοχή στις συνεδριάσεις των επιστημονικών ομάδων/επιστημονικής επιτροπής απαιτούν προπαρασκευαστικές εργασίες, συμπεριλαμβανομένης της προηγούμενης ανάγνωσης, της αναθεώρησης και, σε ορισμένες περιπτώσεις, της σύνταξης εγγράφων. Οι προπαρασκευαστικές εργασίες αναμένεται να περιλαμβάνουν τουλάχιστον μία (1) ημέρα εργασίας για μία (1) ημέρα συνεδρίασης.

Η EFSA παρακολουθεί, τεκμηριώνει και αξιολογεί τη συμμετοχή και συμβολή των μελών των επιστημονικών ομάδων/της επιστημονικής επιτροπής.

Στα μέλη των επιστημονικών ομάδων/της επιστημονικής επιτροπής προσφέρονται ενότητες κατάρτισης και μαθήματα σχετικά με τις μεθοδολογίες αξιολόγησης κινδύνου, τα έγγραφα καθοδήγησης και τις πρακτικές της EFSA.

Σύμφωνα με τους δημοσιονομικούς της κανόνες, η EFSA αποζημιώνει τους εμπειρογνώμονες για το έργο που πραγματοποιούν παρέχοντας ειδικές αποζημιώσεις που θα καλύπτουν την προετοιμασία των συνεδριάσεων και τη συμμετοχή σε αυτές (τόσο με φυσική παρουσία όσο και μέσω διαδικτύου). Η EFSA επωμίζεται επίσης τις δαπάνες ταξιδιού, τη διαμονή και την ημερήσια αποζημίωση των εμπειρογνωμόνων, όταν ταξιδεύουν στις εγκαταστάσεις της EFSA. Λεπτομερείς πληροφορίες παρέχονται στον οδηγό αποζημίωσης εμπειρογνωμόνων της EFSA (6)

ΕΦΑΡΜΟΓΗ

Οι υποψήφιοι καλούνται να συμπληρώσουν και να υποβάλουν ηλεκτρονικά τις αιτήσεις τους στην ενότητα επαγγελματικής σταδιοδρομίας του ιστοτόπου της EFSA https://careers.efsa.europa.eu/Expert

Για να υποβάλουν αίτηση, οι υποψήφιοι πρέπει να δημιουργήσουν λογαριασμό στην ενότητα επαγγελματικής σταδιοδρομίας του ιστοτόπου της EFSA (EFSA Careers), εκτός εάν διαθέτουν ήδη λογαριασμό. Οι εμπειρογνώμονες που εργάζονται ήδη για την EFSA θα πρέπει να χρησιμοποιούν τον οικείο λογαριασμό EFSA που ήδη έχουν και τα διαπιστευτήριά τους για να υποβάλουν αίτηση.

Οι υποψήφιοι οφείλουν να αναφέρουν στο έντυπο της αίτησης την επιστημονική ομάδα ή/και την επιστημονική επιτροπή για την οποία υποβάλλουν αίτηση, και η οποία παρουσιάζει τη μεγαλύτερη συνάφεια με τον τομέα της εμπειρογνωμοσύνης τους (ανατρέξτε στο ΠΑΡΑΡΤΗΜΑ I). Οι υποψήφιοι μπορούν να υποδείξουν μια επιπλέον επιστημονική ομάδα/την επιστημονική επιτροπή ως δεύτερη επιλογή, σε περιπτώσεις όπου οι τομείς εμπειρογνωσίας εμπίπτουν στην αρμοδιότητα πλειόνων επιστημονικών ομάδων και/ή της επιστημονικής επιτροπής.

Παρακαλούνται οι υποψήφιοι να συμπληρώσουν την αίτησή τους στην αγγλική γλώσσα και να δώσουν ιδιαίτερη προσοχή στα κριτήρια και την εμπειρογνωμοσύνη που απαιτούνται κατά την προετοιμασία της αίτησής τους.

Το έντυπο αίτησης περιλαμβάνει συγκεκριμένες ενότητες και ερωτήσεις που αποσκοπούν στην αξιολόγηση της καταλληλότητας του υποψηφίου για τη θέση. Οι υποψήφιοι θα πρέπει υποχρεωτικά να συμπληρώσουν όλες τις ενότητες της αίτησης, ώστε να παρέχουν όλες τις απαραίτητες πληροφορίες και αποδεικτικά στοιχεία, καθώς αυτά θα αποτελέσουν τη βάση για την αξιολόγησή τους.

Οι αιτήσεις υποβάλλονται μόνο διαδικτυακά στον ιστότοπο της EFSA Careers (7). Με την υποβολή της αίτησης, οι υποψήφιοι λαμβάνουν αυτόματα απόδειξη παραλαβής της αίτησης στη διεύθυνση ηλεκτρονικού ταχυδρομείου που συμπλήρωσαν στην αίτηση. Οι υποψήφιοι οφείλουν να γράφουν στην αίτησή τους τη σωστή διεύθυνση του ηλεκτρονικού τους ταχυδρομείου, καθώς αυτή θα συνιστά τον μοναδικό δίαυλο επικοινωνίας για την αλληλογραφία που σχετίζεται με τη διαδικασία επιλογής. Μετά την υποβολή της αίτησης, οι υποψήφιοι μπορούν να έχουν πρόσβαση σε αυτήν και να την τροποποιήσουν μέχρι τη λήξη της προθεσμίας.

Οι αιτήσεις θεωρούνται έγκυρες μόνον εφόσον υποβληθούν στο σύστημα σε δεόντως συμπληρωμένο ηλεκτρονικό έντυπο αίτησης και εντός της καθορισμένης προθεσμίας. Σχέδια αιτήσεων που δεν υποβάλλονται μέσω του συστήματος εντός της προθεσμίας ή υποβολή γενικού προφίλ αντί του ειδικού εντύπου αίτησης δεν λαμβάνονται υπόψη.

Συνιστάται ιδιαίτερα στους υποψηφίους να μην περιμένουν μέχρι τις τελευταίες ημέρες της προθεσμίας για να υποβάλουν την αίτηση, διότι ο φόρτος της κυκλοφορίας ή τα προβλήματα σύνδεσης στο διαδίκτυο μπορεί να μην τούς επιτρέψουν να υποβάλουν την αίτησή τους εγκαίρως.

Όλοι οι υποψήφιοι θα ενημερωθούν μέσω ηλεκτρονικού ταχυδρομείου σχετικά με το αποτέλεσμα της διαδικασίας επιλογής.

Η EFSA διατηρεί το δικαίωμα να διενεργήσει διαδικτυακή συνέντευξη σε κάθε στάδιο και να αντιπαραβάλει τις αιτήσεις των επιλεγέντων υποψηφίων με έγγραφα και πιστοποιητικά, προκειμένου να επιβεβαιωθεί η ακρίβεια και η εγκυρότητα της αίτησης.

Οι πληροφορίες προσωπικού χαρακτήρα που ζητάει η EFSA από τους υποψηφίους υποβάλλονται σε επεξεργασία σύμφωνα με τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (8).

Σκοπός της επεξεργασίας των δεδομένων είναι η διεκπεραίωση αιτήσεων συμμετοχής στις επιστημονικές ομάδες και στην επιστημονική επιτροπή της EFSA.

Στον ιστότοπο είναι διαθέσιμη η ανακοίνωση της EFSA για την προστασία των δεδομένων σχετικά με τις διαδικασίες επιλογής και πρόσληψης ταλέντων:

https://www.efsa.europa.eu/sites/default/files/TMTdataprocessing.pdf

Επικοινωνία

Για τεχνικές ερωτήσεις ή ζητήματα σχετικά με το έντυπο της αίτησης, επικοινωνήστε με την υπηρεσία υποστήριξης της EFSA στη διεύθυνση servicedesk@efsa.europa.eu.

Για ερωτήσεις σχετικά με τη διαδικασία επιλογής και διορισμού, επικοινωνήστε με το τμήμα επιλογής ταλέντων στη διεύθυνση selection.experts@efsa.europa.eu.

ΕΠΙΛΟΓΗ ΚΑΙ ΔΙΟΡΙΣΜΟΣ

Η EFSA εφαρμόζει κατά τις διαδικασίες επιλογής τις αρχές της διαφάνειας, της αμεροληψίας και της απαγόρευσης των διακρίσεων.

Η EFSA διατηρεί το δικαίωμα να ζητήσει τη γνώμη τρίτων σχετικά με την επαγγελματική πείρα των υποψηφίων και την ακρίβεια των πληροφοριών που δήλωσαν οι υποψήφιοι στο πλαίσιο της αίτησής τους.

Κριτήρια επιλεξιμότητας

Οι υποψήφιοι πρέπει να πληρούν τις ακόλουθες προϋποθέσεις έως την καταληκτική προθεσμία υποβολής της αίτησης:

| 1. | Ιθαγένεια των κρατών μελών της Ευρωπαϊκής Ένωσης (EE), των χωρών της Ευρωπαϊκής Ζώνης Ελεύθερων Συναλλαγών (ΕΖΕΣ) ή υποψήφιας χώρας για προσχώρηση στην Ευρωπαϊκή Ένωση. Εμπειρογνώμονες από τρίτες χώρες μπορούν επίσης να υποβάλουν αιτήσεις για να γίνουν μέλη των επιστημονικών ομάδων/της επιστημονικής επιτροπής, οι οποίες θα ληφθούν υπόψη εάν το απαιτούμενο επίπεδο εμπειρογνωμοσύνης δεν μπορεί να βρεθεί μεταξύ των αιτήσεων των υπηκόων των χωρών της ΕΕ, της ΕΖΕΣ ή των υποψήφιων προς ένταξη στην ΕΕ χωρών. |
| --- | --- |

1.

Ιθαγένεια των κρατών μελών της Ευρωπαϊκής Ένωσης (EE), των χωρών της Ευρωπαϊκής Ζώνης Ελεύθερων Συναλλαγών (ΕΖΕΣ) ή υποψήφιας χώρας για προσχώρηση στην Ευρωπαϊκή Ένωση. Εμπειρογνώμονες από τρίτες χώρες μπορούν επίσης να υποβάλουν αιτήσεις για να γίνουν μέλη των επιστημονικών ομάδων/της επιστημονικής επιτροπής, οι οποίες θα ληφθούν υπόψη εάν το απαιτούμενο επίπεδο εμπειρογνωμοσύνης δεν μπορεί να βρεθεί μεταξύ των αιτήσεων των υπηκόων των χωρών της ΕΕ, της ΕΖΕΣ ή των υποψήφιων προς ένταξη στην ΕΕ χωρών.

| 2. | Άριστη γνώση της αγγλικής γλώσσας (ισοδύναμη με επίπεδο C1 ή ανώτερο, σύμφωνα με το ΚΕΠΑ: Κοινό ευρωπαϊκό πλαίσιο αναφοράς για τα γλωσσικά προσόντα (9)). |
| --- | --- |

2.

Άριστη γνώση της αγγλικής γλώσσας (ισοδύναμη με επίπεδο C1 ή ανώτερο, σύμφωνα με το ΚΕΠΑ: Κοινό ευρωπαϊκό πλαίσιο αναφοράς για τα γλωσσικά προσόντα (9)).

| 3. | Εκπαίδευση που αντιστοιχεί σε πλήρεις πανεπιστημιακές σπουδές τετραετούς (4) τουλάχιστον φοίτησης πιστοποιούμενες με δίπλωμα σε έναν από τους ακόλουθους τομείς: γεωργία, βιοχημεία, βιοπληροφορική, βιολογία, βιομετρία, βιοτεχνολογία, χημεία, διαιτητική έκθεση, περιβαλλοντικές επιστήμες, επιδημιολογία, επιστήμη τροφίμων, τεχνολογία τροφίμων, γενετική, υγεία και ασφάλεια τροφίμων, ιατρική, επιστήμες της ζωής, μαθηματικά, μικροβιολογία, μοριακή βιολογία, φυσικές επιστήμες, διατροφή, φαρμακευτική, δημόσια υγεία, στατιστική, τοξικολογία, κτηνιατρική ή συναφείς τομείς. |
| --- | --- |

3.

Εκπαίδευση που αντιστοιχεί σε πλήρεις πανεπιστημιακές σπουδές τετραετούς (4) τουλάχιστον φοίτησης πιστοποιούμενες με δίπλωμα σε έναν από τους ακόλουθους τομείς: γεωργία, βιοχημεία, βιοπληροφορική, βιολογία, βιομετρία, βιοτεχνολογία, χημεία, διαιτητική έκθεση, περιβαλλοντικές επιστήμες, επιδημιολογία, επιστήμη τροφίμων, τεχνολογία τροφίμων, γενετική, υγεία και ασφάλεια τροφίμων, ιατρική, επιστήμες της ζωής, μαθηματικά, μικροβιολογία, μοριακή βιολογία, φυσικές επιστήμες, διατροφή, φαρμακευτική, δημόσια υγεία, στατιστική, τοξικολογία, κτηνιατρική ή συναφείς τομείς.

| 4. | Τουλάχιστον επτά (7) έτη επαγγελματικής πείρας (10) σχετικής με τις αρμοδιότητες της εκάστοτε επιστημονικής ομάδας/της επιστημονικής επιτροπής, μετά τη λήψη του απαιτούμενου διπλώματος. |
| --- | --- |

4.

Τουλάχιστον επτά (7) έτη επαγγελματικής πείρας (10) σχετικής με τις αρμοδιότητες της εκάστοτε επιστημονικής ομάδας/της επιστημονικής επιτροπής, μετά τη λήψη του απαιτούμενου διπλώματος.

| 5. | Ενεργή επιστημονική παραγωγή, που αποδεικνύεται με συντάξεις/εισηγήσεις, κατά τη διάρκεια των τελευταίων πέντε (5) ετών, τουλάχιστον πέντε (5) επιστημονικών εγγράφων μεταξύ των παρακάτω:






  — | επιστημονικές δημοσιεύσεις (συντάξεις) σε αξιολογούμενα από ομοτίμους διεθνή περιοδικά που δημοσιεύονται στην αγγλική γλώσσα, σχετικά με κάποιον/-ους τομέα/-είς σχετικό/-ούς με τις αρμοδιότητες οποιασδήποτε επιστημονικής ομάδας/της επιστημονικής επιτροπής της EFSA, τεκμηριωμένες με κατάλογο των επιστημονικών δημοσιεύσεων,
  ΚΑΙ/Ή |
| --- | --- | --- |

5.

Ενεργή επιστημονική παραγωγή, που αποδεικνύεται με συντάξεις/εισηγήσεις, κατά τη διάρκεια των τελευταίων πέντε (5) ετών, τουλάχιστον πέντε (5) επιστημονικών εγγράφων μεταξύ των παρακάτω:

—

επιστημονικές δημοσιεύσεις (συντάξεις) σε αξιολογούμενα από ομοτίμους διεθνή περιοδικά που δημοσιεύονται στην αγγλική γλώσσα, σχετικά με κάποιον/-ους τομέα/-είς σχετικό/-ούς με τις αρμοδιότητες οποιασδήποτε επιστημονικής ομάδας/της επιστημονικής επιτροπής της EFSA, τεκμηριωμένες με κατάλογο των επιστημονικών δημοσιεύσεων,

ΚΑΙ/Ή

| — | επιστημονικές αξιολογήσεις (11) (συντάξεις/εισηγήσεις) σε εθνικό/διεθνές επίπεδο, σε τομέα/-είς σχετικό/-ούς με τις αρμοδιότητες οποιασδήποτε επιστημονικής ομάδας/της επιστημονικής επιτροπής της EFSA, τεκμηριωμένες με κατάλογο των αξιολογήσεων/σχετικών επιστημονικών εκθέσεων που εκπονήθηκαν. |
| --- | --- |

—

επιστημονικές αξιολογήσεις (11) (συντάξεις/εισηγήσεις) σε εθνικό/διεθνές επίπεδο, σε τομέα/-είς σχετικό/-ούς με τις αρμοδιότητες οποιασδήποτε επιστημονικής ομάδας/της επιστημονικής επιτροπής της EFSA, τεκμηριωμένες με κατάλογο των αξιολογήσεων/σχετικών επιστημονικών εκθέσεων που εκπονήθηκαν.

Κριτήρια επιλογής

Για την αξιολόγηση του εκάστοτε επιπέδου επιστημονικής εμπειρογνωμοσύνης, οι αιτήσεις που πληρούν τα κριτήρια επιλεξιμότητας θα υποβληθούν σε συγκριτική αξιολόγηση από την EFSA με βάση τα κριτήρια επιλογής που αναφέρονται παρακάτω.

Κάθε επιλέξιμη αίτηση θα αξιολογείται με βάση τα παρακάτω 3 κριτήρια επιλογής, σε σχέση με την πρώτη επιλογή του υποψηφίου για επιστημονική ομάδα/για την επιστημονική επιτροπή. Οι υποψήφιοι μπορεί επίσης να αξιολογηθούν σε σχέση με τη δεύτερη επιλογή τους για επιστημονική ομάδα/για την επιστημονική επιτροπή ή άλλες επιτροπές, ανάλογα με τις ανάγκες. Το ελάχιστο όριο συνολικής βαθμολογίας για την πρόκριση από την αξιολόγηση αυτή είναι 50 βαθμοί (σε σύνολο 100).

| 1. | Πείρα στην επιστημονική αξιολόγηση:
  Πείρα στη διενέργεια επιστημονικής αξιολόγησης σε τομείς που σχετίζονται με την ασφάλεια της τροφικής αλυσίδας, στους τομείς αρμοδιότητας και εμπειρογνωμοσύνης της προτιμώμενης επιστημονικής ομάδας/της επιστημονικής επιτροπής. (μέγιστη βαθμολογία 40 βαθμοί σε σύνολο 100) |
| --- | --- |

1.

Πείρα στην επιστημονική αξιολόγηση:
  Πείρα στη διενέργεια επιστημονικής αξιολόγησης σε τομείς που σχετίζονται με την ασφάλεια της τροφικής αλυσίδας, στους τομείς αρμοδιότητας και εμπειρογνωμοσύνης της προτιμώμενης επιστημονικής ομάδας/της επιστημονικής επιτροπής. (μέγιστη βαθμολογία 40 βαθμοί σε σύνολο 100)

| 2. | Επιστημονική αριστεία:
  Επιστημονική αριστεία σε ένα ή περισσότερα πεδία που συνδέονται με τον τομέα που καλύπτει η προτιμώμενη επιστημονική ομάδα/η επιστημονική επιτροπή, και η οποία αποδεικνύεται μέσω επιστημονικών δημοσιεύσεων σε περιοδικά που αξιολογούνται από ομοτίμους και έχουν δημοσιευτεί στην αγγλική γλώσσα. (μέγιστη βαθμολογία 40 βαθμοί σε σύνολο 100) |
| --- | --- |

2.

Επιστημονική αριστεία:
  Επιστημονική αριστεία σε ένα ή περισσότερα πεδία που συνδέονται με τον τομέα που καλύπτει η προτιμώμενη επιστημονική ομάδα/η επιστημονική επιτροπή, και η οποία αποδεικνύεται μέσω επιστημονικών δημοσιεύσεων σε περιοδικά που αξιολογούνται από ομοτίμους και έχουν δημοσιευτεί στην αγγλική γλώσσα. (μέγιστη βαθμολογία 40 βαθμοί σε σύνολο 100)

| 3. | Εμπειρία στην επιθεώρηση επιστημονικού έργου:
  Εμπειρία στην επιθεώρηση επιστημονικού έργου και ικανότητα ανάλυσης σύνθετων πληροφοριών στους τομείς που καλύπτει η προτιμώμενη επιστημονική ομάδα/η επιστημονική επιτροπή. (μέγιστη βαθμολογία 20 βαθμοί σε σύνολο 100) |
| --- | --- |

3.

Εμπειρία στην επιθεώρηση επιστημονικού έργου:
  Εμπειρία στην επιθεώρηση επιστημονικού έργου και ικανότητα ανάλυσης σύνθετων πληροφοριών στους τομείς που καλύπτει η προτιμώμενη επιστημονική ομάδα/η επιστημονική επιτροπή. (μέγιστη βαθμολογία 20 βαθμοί σε σύνολο 100)

Σχέδιο καταλόγου κατάλληλων υποψηφίων

Ο εκτελεστικός διευθυντής της EFSA καταρτίζει σχέδιο καταλόγου υποψηφίων όπου περιλαμβάνονται οι αιτήσεις που έχουν λάβει τουλάχιστον 50 βαθμούς στο στάδιο της αξιολόγησης των κριτηρίων επιλογής.

Ο εκτελεστικός διευθυντής αξιολογεί την ειδική διεπιστημονική εμπειρογνωσία που απαιτείται στην επιστημονική επιτροπή και σε κάθε επιστημονική ομάδα, με σκοπό να κάνει μια υπόδειξη σχετικά με τις συμμετοχές σε αυτές, καθώς και σχετικά με τον αριθμό των μελών κάθε επιστημονικής ομάδας και της επιστημονικής επιτροπής.

Για τον σκοπό αυτό, οι αιτήσεις που θα συμπεριλαμβάνονται στο σχέδιο καταλόγου που αναφέρεται παραπάνω θα αναλυθούν περαιτέρω και θα εξεταστούν για την τεκμηρίωση των πολυεπιστημονικών τομέων εμπειρογνωμοσύνης/γνωστικών τομέων (η ειδική διεπιστημονική εμπειρογνωμοσύνη κάθε επιστημονικής ομάδας και της επιστημονικής επιτροπής περιγράφεται στο ΠΑΡΑΡΤΗΜΑ Ι), καθώς και σε σχέση με δεξιότητες που θεωρούνται προσόντα: διαχείριση έργου, κοινοποίηση κινδύνων και προεδρία σε επιστημονικές συνεδριάσεις.

Ως αποτέλεσμα της παραπάνω αξιολόγησης, ο εκτελεστικός διευθυντής οριστικοποιεί το σχέδιο καταλόγου υποψηφίων και το διαβιβάζει στο διοικητικό συμβούλιο της EFSA, μαζί με πρόταση για τις συμμετοχές σε κάθε επιστημονική ομάδα/στην επιστημονική επιτροπή, συμπεριλαμβανομένης της ένδειξης σχετικά με την ειδική διεπιστημονική εμπειρογνωμοσύνη που απαιτείται για καθεμία από αυτές. Στην πρόταση πρέπει να διασφαλίζεται ότι λαμβάνεται υπόψη η ισορροπία ως προς την εκπροσώπηση των φύλων και τη γεωγραφική κατανομή.

Οι επιστήμονες θα πρέπει να σημειώσουν ότι η ένταξή τους στο σχέδιο καταλόγου υποψηφίων δεν εγγυάται τον διορισμό τους ως μέλη κάποιας επιστημονικής ομάδας/επιστημονικής επιτροπής, ο οποίος παραμένει στη δικαιοδοσία του διοικητικού συμβουλίου της EFSA, και ότι η βαθμολογία που έχουν λάβει δεν επηρεάζει τη σειρά προτεραιότητας κατά την απόφαση για τους διορισμούς.

Δήλωση συμφερόντων

Μόνο οι εμπειρογνώμονες οι οποίοι υποβάλλουν δήλωση συμφερόντων (DoI) που συμμορφώνεται προς τους κανόνες της EFSA και την πολιτική της περί ανεξαρτησίας θα ληφθούν υπόψη για το επόμενο στάδιο του διορισμού. Από τους υποψηφίους που περιλαμβάνονται στο σχέδιο καταλόγου και που διαθέτουν τον κατάλληλο συνδυασμό ικανοτήτων και γνώσεων για κάποια επιστημονική ομάδα ή την επιστημονική επιτροπή θα ζητηθεί να υποβάλουν δήλωση συμφερόντων, η οποία θα ελεγχθεί από την EFSA σύμφωνα με την πολιτική ανεξαρτησίας της EFSA και τους κανόνες για τη διαχείριση ανταγωνιστικών συμφερόντων (12) της EFSA, όπως ισχύουν κατά την περίοδο διενέργειας του ελέγχου.

Οι υποψήφιοι που δεν υποβάλουν δήλωση συμφερόντων, δεν θα μπορούν να διοριστούν μέλη κάποιας επιστημονικής ομάδας/της επιστημονικής επιτροπής. Η Αρχή ενδέχεται να επικοινωνήσει με τους υποψήφιους προκειμένου να τους ζητήσει περαιτέρω διευκρινήσεις σχετικά με τη δήλωση συμφερόντων τους.

Παρακάτω παρατίθεται παράδειγμα σύγκρουσης συμφερόντων.

Παράδειγμα: Η συμμετοχή σε επιστημονικές ομάδες δεν επιτρέπεται για υποψηφίους οι οποίοι, τη στιγμή της υποβολής της δήλωσης συμφερόντων τους, απασχολούνται ή ενεργούν ως σύμβουλοι για οποιοδήποτε νομικό ή φυσικό πρόσωπο που ασκεί οποιαδήποτε από τις δραστηριότητες στις οποίες έχουν άμεσο ή έμμεσο αντίκτυπο τα επιστημονικά αποτελέσματα της EFSA, όπως η παραγωγή, η μεταποίηση και η διανομή τροφίμων, η γεωργία ή η κτηνοτροφία. Το ασυμβίβαστο αυτό περιλαμβάνει κάθε μορφή συνήθους επαγγέλματος ή δραστηριότητας, μερικής ή πλήρους απασχόλησης, αμειβόμενης ή μη αμειβόμενης, περιλαμβανομένης της αυτοαπασχόλησης (π.χ. παροχή συμβουλών) προς όφελος των ως άνω επιχειρηματικών φορέων.

Για ερωτήσεις σχετικά με τη δήλωση συμφερόντων, επικοινωνήστε με το τμήμα διαχείρισης συμφερόντων στη διεύθυνση interestmanagement@efsa.europa.eu.

Διορισμός

Τα μέλη της επιστημονικής επιτροπής που δεν είναι μέλη των επιστημονικών ομάδων και τα μέλη των επιστημονικών ομάδων διορίζονται από το διοικητικό συμβούλιο, κατόπιν της πρότασης του εκτελεστικού διευθυντή που αναφέρεται παραπάνω, για θητεία πέντε (5) ετών (13).

Όταν οι υποψήφιοι έχουν ισοδύναμη επιστημονική εμπειρογνωσία, το διοικητικό συμβούλιο της EFSA διασφαλίζει ότι με τους διορισμούς επιτυγχάνεται η ευρύτερη δυνατή γεωγραφική κατανομή. Επιπλέον, το διοικητικό συμβούλιο της EFSA επιδιώκει την επίτευξη ίσης εκπροσώπησης των φύλων στους διορισμούς.

Εμπειρογνώμονας που έχει υπηρετήσει προηγουμένως ως μέλος επιστημονικού φορέα (επιστημονική επιτροπή/επιστημονική ομάδα της EFSA) θεωρείται επιλέξιμος για διορισμό σε επιστημονικό φορέα, υπό τον όρο ότι, κατά τη στιγμή της ανανέωσης (έναρξη της θητείας), η προηγούμενη συμμετοχή του εμπειρογνώμονα στην ίδια επιστημονική οντότητα δεν έχει συμπληρώσει δέκα (10) έτη. Κατά συνέπεια:

| — | Οι εμπειρογνώμονες οι οποίοι τη στιγμή της ανανέωσης της θητείας έχουν υπηρετήσει λιγότερο από δέκα (10) έτη ως μέλη συγκεκριμένου επιστημονικού φορέα είναι επιλέξιμοι για διορισμό στον ίδιο ή διαφορετικό επιστημονικό φορέα. |
| --- | --- |

—

Οι εμπειρογνώμονες οι οποίοι τη στιγμή της ανανέωσης της θητείας έχουν υπηρετήσει λιγότερο από δέκα (10) έτη ως μέλη συγκεκριμένου επιστημονικού φορέα είναι επιλέξιμοι για διορισμό στον ίδιο ή διαφορετικό επιστημονικό φορέα.

| — | Οι εμπειρογνώμονες οι οποίοι τη στιγμή της ανανέωσης της θητείας έχουν υπηρετήσει δέκα (10) έτη ή παραπάνω ως μέλη κάποιου επιστημονικού φορέα είναι επιλέξιμοι για διορισμό μόνο για διαφορετικό επιστημονικό φορέα. |
| --- | --- |

—

Οι εμπειρογνώμονες οι οποίοι τη στιγμή της ανανέωσης της θητείας έχουν υπηρετήσει δέκα (10) έτη ή παραπάνω ως μέλη κάποιου επιστημονικού φορέα είναι επιλέξιμοι για διορισμό μόνο για διαφορετικό επιστημονικό φορέα.

Πίνακας επιτυχόντων

Το διοικητικό συμβούλιο καταρτίζει πίνακα επιτυχόντων που αποτελείται από τους μη διορισθέντες υποψηφίους του σχεδίου καταλόγου. Ο πίνακας επιτυχόντων καλύπτει μελλοντικές ανάγκες για διορισμούς μελών της επιστημονικής επιτροπής, των επιστημονικών ομάδων και των ομάδων εργασίας και παραμένει σε ισχύ έως τη λήξη της θητείας των διορισμένων μελών.

Διαδικασίες προσφυγής

| — | Οι υποψήφιοι δύνανται να προσφύγουν κατά οποιασδήποτε απόφασης επηρεάζει τη νομική τους κατάσταση βάσει του άρθρου 263 της Συνθήκης για τη λειτουργία της Ευρωπαϊκής Ένωσης. Η προσφυγή πρέπει να ασκηθεί εντός δύο μηνών από την παραλαβή ή την κοινοποίηση της επίμαχης απόφασης. Η προσφυγή πρέπει να ασκηθεί κατά της EFSA ενώπιον του Γενικού Δικαστηρίου της Ευρωπαϊκής Ένωσης:





  Γενικό Δικαστήριο της Ευρωπαϊκής Ένωσης |
| --- | --- |
| Rue du Fort Niedergrünewald |
| L-2925 Luxembourg |
| LOUXEMBOURG |
| Τηλ. + 352 4303-1 |
| Φαξ + 352 4303-2100 |
| E-mail: GeneralCourt.Registry@curia.europa.eu |
| w+ww.curia.europa.eu |

—

Οι υποψήφιοι δύνανται να προσφύγουν κατά οποιασδήποτε απόφασης επηρεάζει τη νομική τους κατάσταση βάσει του άρθρου 263 της Συνθήκης για τη λειτουργία της Ευρωπαϊκής Ένωσης. Η προσφυγή πρέπει να ασκηθεί εντός δύο μηνών από την παραλαβή ή την κοινοποίηση της επίμαχης απόφασης. Η προσφυγή πρέπει να ασκηθεί κατά της EFSA ενώπιον του Γενικού Δικαστηρίου της Ευρωπαϊκής Ένωσης:

Γενικό Δικαστήριο της Ευρωπαϊκής Ένωσης

Rue du Fort Niedergrünewald

L-2925 Luxembourg

LOUXEMBOURG

Τηλ. + 352 4303-1

Φαξ + 352 4303-2100

E-mail: GeneralCourt.Registry@curia.europa.eu

w+ww.curia.europa.eu

| — | Εναλλακτικά, οι υποψήφιοι μπορούν να υποβάλουν αναφορά στον Ευρωπαίο Διαμεσολαβητή για εικαζόμενη κακοδιοίκηση στα θεσμικά και λοιπά όργανα της Ευρωπαϊκής Ένωσης. Μεταξύ άλλων προϋποθέσεων, ισχύει ότι η αναφορά πρέπει να υποβάλλεται εντός δύο ετών από την ημερομηνία που έγιναν γνωστά τα πραγματικά περιστατικά στα οποία βασίζεται η αναφορά. Προτού επικοινωνήσουν με τον Ευρωπαίο Διαμεσολαβητή και προβούν στο συγκεκριμένο βήμα, οι ενδιαφερόμενοι πρέπει να επικοινωνήσουν πρώτα με την EFSA επισημαίνοντας τους προβληματισμούς τους.





  Ο Ευρωπαίος Διαμεσολαβητής |
| --- | --- |
| 1 Avenue du President Robert Schuman |
| CS 30403 |
| 67001 Strasbourg Cedex |
| FRANCE |
| Τηλ. + 33 388172313 |
| Φαξ + 33 388179062 |
| www.ombudsman.europa.eu |

—

Εναλλακτικά, οι υποψήφιοι μπορούν να υποβάλουν αναφορά στον Ευρωπαίο Διαμεσολαβητή για εικαζόμενη κακοδιοίκηση στα θεσμικά και λοιπά όργανα της Ευρωπαϊκής Ένωσης. Μεταξύ άλλων προϋποθέσεων, ισχύει ότι η αναφορά πρέπει να υποβάλλεται εντός δύο ετών από την ημερομηνία που έγιναν γνωστά τα πραγματικά περιστατικά στα οποία βασίζεται η αναφορά. Προτού επικοινωνήσουν με τον Ευρωπαίο Διαμεσολαβητή και προβούν στο συγκεκριμένο βήμα, οι ενδιαφερόμενοι πρέπει να επικοινωνήσουν πρώτα με την EFSA επισημαίνοντας τους προβληματισμούς τους.

Ο Ευρωπαίος Διαμεσολαβητής

1 Avenue du President Robert Schuman

CS 30403

67001 Strasbourg Cedex

FRANCE

Τηλ. + 33 388172313

Φαξ + 33 388179062

www.ombudsman.europa.eu

---

(1)  Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31 της 1.2.2002, σ. 1), όπως τροποποιήθηκε τελευταία με τον κανονισμό (ΕΕ) 2019/1381 του Ευρωπαϊκού Κοινοβουλίου και του Συμβουλίου, της 20ής Ιουνίου 2019, για τη διαφάνεια και τη βιωσιμότητα της αξιολόγησης κινδύνου στην αλυσίδα τροφίμων στην ΕΕ και για την τροποποίηση των κανονισμών (ΕΚ) αριθ. 178/2002, (ΕΚ) αριθ. 1829/2003, (ΕΚ) αριθ. 1831/2003, (ΕΚ) αριθ. 2065/2003, (ΕΚ) αριθ. 1935/2004, (ΕΚ) αριθ. 1331/2008, (ΕΚ) αριθ. 1107/2009 (ΕΕ) 2015/2283 και της οδηγίας 2001/18/ΕΚ (ΕΕ L 231 της 6.9.2019, σ. 1).

(2)  https://op.europa.eu/webpub/efsa/strategy-2027/en/#chapter0

(3)  https://www.efsa.europa.eu/sites/default/files/documents/calls/EFSA_SP-SC_Renewal_Call_2023_ANNEX_I.pdf

(4)  Εκτελεστικός κανονισμός του διοικητικού συμβουλίου της EFSA για τη θέσπιση των κανόνων επιλογής, διορισμού και λειτουργίας της επιστημονικής επιτροπής, των επιστημονικών ομάδων και των ομάδων εργασίας τους:

https://www.efsa.europa.eu/sites/default/files/paneloperation.pdf

(5)  Στους εμπειρογνώμονες που δεν μπορούν να συμμετάσχουν στη συνεδρίαση με φυσική παρουσία για βάσιμους λόγους μπορεί να παρέχεται η δυνατότητα να συμμετάσχουν στη συνεδρίαση διαδικτυακά.

(6)  Οδηγός αποζημίωσης εμπειρογνωμόνων της EFSA:

http://www.efsa.europa.eu/sites/default/files/Experts_compensation_guide.pdf

(7)  https://www.efsa.europa.eu/fr/careers/experts

(8)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

(9)  https://www.coe.int/en/web/common-european-framework-reference-languages/table-1-cefr-3.3-commonreference-levels-global-scale

(10)  Η επαγγελματική πείρα υπολογίζεται από την ημερομηνία κατά την οποία ο υποψήφιος απέκτησε τα ελάχιστα προσόντα που τον καθιστούν επιλέξιμο. Το χρονικό διάστημα σπουδών ή επαγγελματικής πείρας υπολογίζεται μόνο μία φορά (για να προσμετρηθούν τα έτη σπουδών ή επαγγελματικής πείρας δεν πρέπει να συμπίπτουν με άλλες περιόδους σπουδών ή επαγγελματικής πείρας). Επαγγελματικές δραστηριότητες μερικής απασχόλησης υπολογίζονται κατ’ αναλογία προς το -βάσει πιστοποιητικού- ποσοστό ωρών εργασίας πλήρους απασχόλησης. Η αμειβόμενη πρακτική άσκηση υπολογίζεται ως επαγγελματική πείρα. Τα εν εξελίξει/ολοκληρωμένα διδακτορικά σε τομέα σχετικό με την αρμοδιότητα της EFSA μπορούν να προσμετρηθούν ως επαγγελματική πείρα.

(11)  Επιστημονική αξιολόγηση = επιστημονικές συμβουλές, εκτίμηση κινδύνου, αξιολόγηση φακέλων για την έγκριση προϊόντων ή την ανάπτυξη επιστημονικών κατευθυντήριων γραμμών, η οποία διενεργείται σε διεθνές/εθνικό επίπεδο, κατόπιν αιτήματος των αρχών και/ή των κέντρων αναφοράς.

(12)  Για περαιτέρω πληροφορίες, επισκεφθείτε τον δικτυακό τόπο της EFSA http://www.efsa.europa.eu/el/topics/topic/independence

(13)  Η θητεία των μελών που διορίζονται σε μεταγενέστερη ημερομηνία από την ημερομηνία διορισμού των μελών που διορίστηκαν κατά την ανανέωση της θητείας λήγει ταυτόχρονα με τη θητεία των τελευταίων.

---